เซี่ยงไฮ้คอมโพสิตปิดลบ 0.49% วิตกภาคอสังหาฯชะลอตัว
เซี่ยงไฮ้คอมโพสิตปิดลบ 0.49% วิตกภาคอสังหาฯชะลอตัว
20 ธ.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดปรับตัวลดลงวันนี้ โดยดัชนีเซี่ยงไฮ้คอมโพสิตตลาดหุ้นจีนปิดวันนี้ที่ 3,102.88 จุด ลดลง 15.21 จุด หรือลดลง 0.49% หลังจากสำนักงานสถิติแห่งชาติของจีน (NBS) รายงานเมื่อวานนี้ว่า ตลาดอสังหาริมทรัพย์ในเมืองขนาดใหญ่ของจีนยังคงชะลอตัวในเดือนพ.ย. หลังจากทางการจีนได้ใช้มาตรการควบคุมราคาที่อยู่อาศัย
รายงานของ NBS ระบุว่า จากการสำรวจเมืองขนาดกลางและขนาดใหญ่จำนวน 70 เมืองในเดือนพ.ย.พบว่า ราคาบ้านใหม่ใน 55 เมืองปรับตัวสูงขึ้น ซึ่งลดลงจากจำนวน 62 เมืองในเดือนต.ค.